Foto: REUTERS Portugaliyalik mutaxassis Joze Mourino «Barselona»ning Chempionlar Ligasi yarimfinalidan o‘rin olgan «Liverpul»ga (0:4) qarshi o‘yindagi mag‘lubiyati sabablari haqida gapirdi. «Enfild» meni hayron qoldirmadi, Klopp meni hayron qoldirmadi. Jamoa va muxlislar orasidagi munosabat meni hayron qoldirmadi. Ammo nega bular «Barselona» uchun syurpriz bo‘ldi? Mana sizga savol. G‘alaba ishtiyoqisiz bu stadion maydoniga tusholmaysiz. Shunchaki, butun o‘yin davomida himoyalana olmaysiz. Ernesto Valverde shogirdlari esa Lionel Messi yoki Luis Suaresning gol urishini kutib, himoyalanish bilan mashg‘ul bo‘lishdi. Ular jismonan va ruhan mag‘lub bo‘lishdi», - dedi Mourino.